Fabio Canal slidinėjimo centras

Fabio Canal slidinėjimo centras () – slidinėjimo kompleksas Tezere, Italijoje. 2026 m. žiemos olimpinių žaidynių trasa lygumų slidinėjimo ir šiaurės dvikovės varžyboms.Cross-Country Skiing Olympics 2026

 Istorija
Projektas įkurti lygumų slidinėjimo centrą šioje vietovėje pradėtas XX a. 9-ojo dešimtmečio viduryje, kai Val di Fieme slėnis kandidatavo rengti FIS slidinėjimo pasaulio čempionatą. 1988 m. Stambule vykusiame FIS tarptautinio komiteto posėdyje buvo nuspręsta 1991 m. čempionato rengimą patikėti Italijai, kuri nusprendė čempionatą surengti Val di Fieme slėnyje.Lago Di Tesero Centro teritorija buvo pasirinkta dėl centrinės padėties slėnyje, gero susisiekimo ir palankių sąlygų dirbtiniam sniegui gaminti, naudojant Avisio upės vandenį. Statybos kainavo apie 3,8 mlrd. Italijos lirų ir buvo visiškai finansuotos Trento autonominės provincijos.

Po sėkmingo 1991 m. čempionato centrui buvo patikėta rengti ir 2003 m. slidinėjimo pasaulio čempionatą. 1993–2016 m. stadione kasmet vyko jaunimo varžybos „Trofeo Topolino“, vėliau pervadintos į „Skiri Trophy XCross“.

Ruošiantis 2013 m. pasaulio čempionatui stadionas 2010–2012 m. buvo iš esmės rekonstruotas: pastatytas naujas pastatas žurnalistų komentatorių kabinoms, įrengtas apie 2 tūkst. m² sandėlis, išplėstos spaudos patalpos, nutiesti pėsčiųjų takai ir tuneliai žiūrovams, praplatintos trasos ir įrengtas šaudymo sektorius biatlono varžyboms 2013 m. žiemos universiadai.

2018 m. gruodžio 23 d. stadionui suteiktas sporto vadovo Fabio Canal (1958–2008) vardas.

 Savybės 

Lago di Tesero lygumų slidinėjimo stadionas yra 850 m virš jūros lygio aukštyje ir veikia žiemos sezonu nuo gruodžio iki kovo vidurio. Jame įrengta apie 19 km trasų, dauguma jų turi dirbtinio sniego sistemą, o 3 km žiedinė trasa apšviečiama vakare.

Objektas tris kartus priėmė FIS slidinėjimo pasaulio čempionatą (1991, 2003 ir 2013 m.), 2013 m. žiemos universiadą bei daugelį pasaulio taurės etapų. Kasmet čia rengiamos jaunimo varžybos „Skiri Trophy“, o per stadioną driekiasi ir garsiosios „Marcialonga“ lenktynių trasos dalis.

Didžiausia stadiono talpa siekia apie 50 tūkst. žiūrovų.

Stadione veikia slidinėjimo mokykla, įrangos nuomos punktas, ledo arena ir restoranas. Netoliese taip pat yra sertifikuota aikštelė tamburello sportui.

 Šaltiniai 

 Nuorodos 
 Oficiali svetainė 

Kategorija:Italijos sporto statiniai